tomron87/hebrew-wikipedia-sentences-corpus huggingface dataset:
כמו כן הסנטר הוא האדם שמוסר (מוציא "סנאפ") מבין רגליו את הכדור אל הקוורטרבק בתחילת כל מהלך התקפי
תפקידו הראשון והעיקרי של הסנטר הוא להעביר את הכדור אל הקוורטרבק, העברה זו נקראת סנאפ.
תכנון המהלך ההתקפי ברובו נישען על המיקום של אנשי הקו ההגנתי והליינבקרים ביחס לקו ההתקפי ואילו מרווחים בקו ההתקפי אנשי ההגנה בוחרים לכסות.
בגלל שהסנטר רואה בצורה הברורה ביותר את המערך ההגנתי לפני הסנאפ, הוא הראשון שמכריז על שינוי בקו ההתקפי, ההכרזה הזאת מבוססת על מיקום אנשי הקו ההגנתי וחוליית הליינבקרים ביחס למרווחים שיש בקו ההתקפי, רוב השינויים שיבואו לאחר מכן מבוססים על ההכרזה של הסנטר.
במקרים מסוימים הסנטר יכול לשנות את המערך של הקו ההתקפי כולו.
לאחר הסנאפ על הסנטר מוטלת האחריות לחסום את שחקני הקבוצה היריבה.
משימות החסימה שעל הסנטר לבצע משתנות בתלות במהלך ההתקפי שרוצים לבצע.
חסימות לריצה משתנות בתלות במהלך שרוצים לבצע ובמערך ההגנתי, כמו כן יש צורך בדחיפה של שחקני הקבוצה היריבה וזהו אחד מתפקידי הסנטר והליין ההתקפי בכלל.
לאחר הסנאפ בדרך-כלל משימות החסימה של הסנטר יכללו:
חסימה של הליינבקר האמצעי ובמערכים מסוימים את הליינבקר האחורי, לאחר מכן או אם אין ליינבקר ממולו התקדמות לעבר קו ההגנה השני וביצוע חסימה
עזרה לגארדים בביצוע החסימות שלהם.
ישנה אפשרות של חסימה כפולה של סנטר וגארד של שחקן אחד מהקבוצה היריבה (בדרך כלל הטאקל ההגנתי) כדי לדחוף אותו עוד כמה צעדים אחורה.
ישנה עוד אפשרות בה הסנטר נותן דחיפה קטנה ("צ'יפ") שעוזרת לגארד להשיג עמדה טובה יותר לחסימה.
לאחר מכן הסנטר יתקדם הלאה לחסום מטרות אחרות מאחרוי הקו ההגנתי.
ישנם מערכים התקפיים בהם שחקן מקו ההתקפה יוצא מהקו, רץ לפני השחקן עם הכדור וחוסם עבורו.
למהלך כזה קוראים פוֻל (משיכה או באנגלית pull), אם אחד הגארדים "נמשך" כדי לבצע חסימה עבור השחקן עם הכדור, בדרך כלל הסנטר הוא זה שיחסום את הטאקלים ההגנתיים במקום בו הגארד השאיר חלל ריק.
חשוב לזכור שבמהלכי מסירה אסור לאנשי הקו לעבור את קו ההתנגשות.
חסימות למסירה דומות ברובן לחסימות עבור ריצה.
גם פה הסנטר יעזור לגארדים בתלות במערך ההגנתי ובמיקום אנשי הקו ההגנתי.
במקרה של בליץ הסנטר אולי יצטרך לזהות ולחסום ליינבקר, סייפטי או מגן פינה שמבצעים בליץ.
סנטר טוב צריך גם להיות עירני למהלכי הטעיה ומהלכים מוסבים של ההגנה.
ברוב מהלכי ההתקפה הסנטר יעביר את הכדור ישירות לידיו של הקוורטרבק "מתחת לסנטר" (אנדר סנטר או באנגלית under center בסלנג).
במערך השוט-גאן, הסנטר ימסור את הכדור לקוורטרבק שעומד מספר יארדים מאחוריו.
במערכים לשער שדה או הרחקה הסנטר ימסור את הכדור למחזיק או המרחיק שנעמדים מספר יארדים מאחוריו.
בגלל שסנאפ גרוע יכול להרוס מהלך של הקבוצות המיוחדות ולגרום לאיבודי כדור, ישנן קבוצות שמאמנות שחקן במיוחד לתפקיד סנטר של מערכי הקבוצות המיוחדות.
שחקן זה נקרא לונג סנאפר.
חשוב לזכור שהסנטר אינו מחויב להעביר את הכדור לקוורטרבק המחזיק או המרחיק, אלא יכול להעביר את הכדור לכל שחקן העומד מאחוריו.
לכן יש מהלכים שבהם הסנטר מעביר את הכדור ישירות לרץ האחורי, שבדרך-כלל מקבל את הסנאפ, וזאת במטרה להטעות את ההגנה.
במערכי הקבוצות המיוחדות, אם זהו מהלך הרחקה על הסנטר ימסור את הכדור בין 12 ל-14 יארד למרחיק, ואם זהו מהלך לשער שדה הסנטר ימסור את הכדור בדרך-כלל 7 יארד אל השחקן המחזיק (השחקן שמכין ומחזיק את הכדור עבור הבועט).
זהו תפקיד שכל סנטר יכול לבצע אך קבוצות רבות מאמנות אנשים במיוחד לתפקיד זה (לונג סנאפר).
ישנה חשיבות רבה למסירה ארוכה כזאת, והיא כדי שבזמן הבעיטה שחקנים גבוהים הנעמדים על קו ההתנגשות לא יצליחו לחסום את הכדור במעופו.
כמו כן שבמיקרה וההגנה על הבועט קרסה לבועט יהיה זמן לשחרר את הכדור.
למרות שהקוורטרבק הוא זה ששולט בכדור, זהו התפקיד של הסנטר להכניס את הכדור למשחק, ולשחקני ההגנה אסור לחצות את קו ההתנגשות לפני הסנאפ.
סנטר "ערמומי" יכול להטעות את הקבוצה היריבה לעשות עבירת אופסייד, או לעשות סנאפ בזמן ששחקני ההגנה מחליפים עמדות, או מחליפים שחקנים.
סנטפדור (בקטלאנית ובספרדית: Santpedor) היא עיירה בת כ-7,554 תושבים (נכון ל-2019) בקטלוניה שבספרד.
העיירה נמצאת צפונית למנרסה, בפרובינציית ברצלונה.
שם העיירה הוא גלגול של "Sant Pere d'Or" (בעברית - סן פדרו הזהוב), על שם הנהר העובר באזור, "ריו דה אורו" (נהר הזהב).
רוב תושבי סנטפדור עוסקים בחקלאות.
בסנטפדור יש גם אזורי תעשייה מתפתחים.
מתחילת המאה ה-21 החלו לעבוד על שימור הביצות שמדרום לעיירה, שם התגלה מין ציפור מעניין.
הפסטיבל העירוני נערך בשבוע השני של יוני.
"פריה דה סן מיגל", שנקרא באופן רשמי "פירה דה סנט מיקל", נחגג ב-2 וב-3 באוקטובר.
בין האישים המפורסמים שנולדו בעיירה סנדרה סנג'או, סולן תזמורת כלי הזמר הצוענים של ברצלונה (BGKO), ופפ גווארדיולה, שחקן קבוצת הכדורגל ברצלונה לשעבר והמנהל הנוכחי של מנצ'סטר סיטי.
סנטניאל פארק הוא פרוור בסידני המנוהל על ידי עיריית סידני (The City of Sydney).
סנטניאל פארק הוא פרוור שמרבית שטחו (82%) מוקצה לפארק באותו שם, ורק כ-0.4 קמ"ר לאורך גבולו המערבי משמשים לבתי מגורים ורחובות.
הוא גובל בצידו במערבי במור פארק, בצדו הצפוני בקנזינגטון ופדינגטון, בצדו הדרומי ברנדוויק ובצדו המזרחי בקווינס פארק, ארבעת האחרונים נמנים עם הפרוורים המזרחיים.
סנטניאל פארק הוא מהפרוורים המזרחיים ביותר שתחת אזור ממשל עיריית סידני.
בפרוור שלושה כבישים: דרך רוברטסון, דרך לאנג ודרך מרטין.
בניית הפארק החלה ב-1886 בתוכניות לרגל חגיגת מאה שנים להתיישבות האירופאית באוסטרליה.
הפארק נחנך ב-1888, והוקדש לסיר הנרי פארקס.
המושל הכללי של אוסטרליה דאז, ג'ון הופ, לורד הופטון, הקדיש את הפארק "לאנשי ניו סאות' ויילס, לנצח".
אזור המגורים של הפרוור נבנה בשנות השישים של המאה ה-20, ובנייתו התנהלה על בסיס מכרז ממשלתי שהכריח את הבונים להשתמש באבן, מלט וגגות רעפים במקום בנייני עץ זולים, על מנת לשמור על ערך הקרקע.
רצועה צרה של 0.4 קמ"ר מחלקו המערבי של הפארק הופרדה ונוכשה, ובמהרה נבנו בה בניינים במגוון סגנונות ארכיטקטוניים, כולל סגנון ויקטוריאני, סגנון פדריישן אוסטרלי וסגנון אנגלי עתיק.
סנטניאל פארק הוא מקום נופש וספורט לתושבי סידני, וכולל כרי דשא לפיקניקים, מסלולי ריצה והחלקה.
סנטרל הוא אזור מרכז העסקים הראשי והמרכז הממשלתי של הונג קונג.
האזור ממוקם לחופו הצפוני של האי הונג קונג, לחוף נמל ויקטוריה ולמול אזור צים שא צוי (המצוי בחלקו הדרומי של חצי האי קאולון).
באזור ממוקמות הנהלות של תאגידים בנקאיים בינלאומיים רבים, והוא מאופיין בגורדי שחקים רבים, היוצרים את קו הרקיע המפורסם של הונג קונג.
כמו כן באזור, בגבעת הממשלה ממוקמים מבני ממשלת הונג קונג.
מבחינה אדמיניסטרטיבית האזור מהווה חלק מאזור מרכז ומערב הונג קונג.
בראשיתה של המושבה בריטית נקרא האזור בסינית "צ'ונג ואן" (中環) ובאנגלית "סנטרל" מהיותו במרכז אזור "ויקטוריה סיטי" - שמה הרשמי של הונג קונג באותה עת.
השם האנגלי "סנטרל" הפך מקובל גם בסינית רק בשנות ה-80 של המאה ה-20, עם הקמת הרכבת התחתית של הונג קונג ופתיחת קו האי של הרכבת התחתית ובו תחנת רכבת בשם סנטרל.
בשנת 1841 הגיעו לאי הונג קונג החיילים הבריטיים הראשונים.
בעקבות ההחלטה להקים מוצב צבאי אנגלי באזור, החלה בניית מבנים על החוף הצפוני של האי (בקרבה לנמל הטבעי הממוקם בין האי לבין חצי האי קאולון), ובאזור סנטרל נבנו מבני הצבא והמרכז האדמיניסטרטיבי של המושבה.
במהרה התיישבו בסמוך גם סוחרים בריטיים רבים, וגם סוחרים סיניים ובזאר קאנטון נבנה בין רחוב קוצ'ריין לבין רחוב גרהאם בשנת 1842. זמן קצר לאחר מכן קבעו השלטונות הבריטיים כי אזור סנטרל יועד לתושבים מערביים בלבד, והתושבים הסינים נדרשו לעזוב ולעבור להתגורר באזור שנג וואן.
האזור, שנקרא באותה עת ויקטוריה סיטי התפתח במהרה, ומספר תושביו עלה מ-5,000 תושבים בשנת 1841 ל-24,000 תושבים בשנת 1848.
בתקופה זו נבנו מבני הממשלה העיקריים על גבעת הממשלה ומושל הונג קונג עבר להתגורר בבית הממשלה שעל הגבעה.
כמו כן נבנו מחנות צבא בריטיים, קסרקטינים ובית עבור המפקד הצבאי הבריטי - בית פלגסטאף.
בין השנים 1860–1880 התפתחה העיר: נבנו בית העירייה, תיאטרון, והוקמו מוסדות פיננסיים רבים.
בשנת 1871 נפתחו הגנים הזואולוגיים והבוטניים של הונג קונג.
בשנת 1904, בשל המחסור במקום הוחלט לייבש את הים בחזית אזור סנטרל, ויובשו 240 דונמים במסגרת תוכנית פראיה.
החל משנות ה-80 של המאה ה-20 החלו להיבנות באזור גורדי שחקים רבים בשל מיעוט הקרקע ויוקרתה.
בין היתר נבנו באזור מגדל הבנק של סין, מגדל ג'רדיין והבניין הראשי של HSBC.
קווי מעבורות מחברים את אזור סנטרל עם מקאו, סין עם הטריטוריות החדשות ועם אזור צים שא צוי בחצי האי קאולון (ידועים הם קווי מעבורת סטאר).
כמו כן עוברים באזור קווי הרכבת התחתית של הונג קונג: קו האי, קו צואן ואן, קו טונג צ'ונג והקו המהיר לשדה התעופה.
באנטומיה של האדם, הסנטר הוא החלק התחתון ביותר של הפנים וצורתו מגיעה מהחלק הקדמי התחתון של הלסת התחתונה.
ישנן צורות שונות לסנטר, ובהן סנטר מחורץ וסנטר כפול.
קיומו של הסנטר הוא אחד מהמאפיינים האנטומיים המבדילים בין האדם המודרני לטיפוסי אדם אחרים.
סנטר כפול הוא שכבת שומן תת-עורי סביב הצוואר אשר שוקעת ויוצרת קמט הנותן לבעליו מראה של סנטר שני.
הסנטר הכפול נפוץ בעיקר בקרב קשישים ובעלי עודף משקל.
גם אדם צעיר ובעל משקל תקין יכול להיות בעל סנטר כפול, בגלל מבנה עצמות ועור רפוי.
הסנטר הכפול בולט יותר כשהלסת התחתונה או הראש כפופים כלפי מטה.
צורה של סנטר מחורץ נוצרת כשיש גומה על הסנטר.
תופעה זו יכולה להתרחש בשלב ההתפתחות העוברית כאשר החצי הימני והשמאלי של עצם הלסת לא מתאחים כראוי, או כתוצאה מכך שחצי אחד של עצם הלסת גדול יותר מהאחר, ובכך יוצר א-סימטריה.
הסנטר המחורץ היא תכונה תורשתית דומיננטית.
סנטנה דו ליברמנטו (בפורטוגזית: Santana do Livramento) היא עיר במדינת ריו גראנדה דו סול בברזיל.
היא ממוקמת על הגבול עם אורוגוואי וצמודה לעיר ריברה מעבר לגבול, וביחד איתה יוצרת שטח עירוני רצוף של כ-200,000 בני אדם.
סנטה דו ליברמנטו ממוקמת בגובה של כ-210 מטרים מעל פני הים וממוקמת כ-500 קילומטרים מבירת המחוז פורטו אלגרה.
האוכלוסייה בעיר מנתה בשנת 2010 כ-90,000 תושבים בשטח של כ-7,000 קילומטרים רבועים.
כלכלת העיר נשענת ברובה על חקלאות הכוללת שדות חקלאיים גידול בקר, ייצור ומסחר ביין, תיירות ותעשיית מוצרי עור.
העיר גם ממוקמת על קו הרוחב 31 דרום, מה שהופך אותה לאזור אידיאלי לייצור יין.
אירוח כפרי הוא גם אחד ממקורות ההכנסה של העיר, והוא מהווה אפשרות פופולרית בקרב התיירים בה.
הגבול בין סנטנה דו ליברמנטו לריברה נקרא Frontera De la Paz (בעברית: גבול השלום) הוא מעבר חופשי בו ניתן לעבור את הגבול דרך רחוב ובלי שום ביקורת, עובדה זו מושכת תיירים רבים המגיעים לעיר, בעיקר מריברה, על מנת לבקר בחנויות דיוטי פרי, שנוצרו עקב הקרבה והיחסים הטובים בין שתי הערים.
עוד ביטוי של היחסים הטובים בין הערים הוא משחקי ידידות שנערכים תדיר בין קבוצות משתי הערים.
בעיר יש תחנה של הרכבת הטרנס-מדינית בין אורוגוואי לברזיל.
בעיר קיים שדה תעופה אבל טיסות סדירות נוחתות בדרך כלל בשדה תעופה גדול יותר בעיר הצמודה ריברה.
היישוב נוסד בתאריך 30 ביולי 1823 ובשנת 1857 הוכרז כעיר.
סנטנה דו איפנמה (בפורטוגזית: Santana do Ipanema) היא עיר בחלקה המערבי של מדינת אלגואס שבברזיל העיר נוסדה בשנת 1875 על גדות נהר איפנמה.
מקור השם איפנמה הוא "מים רעים" בשפת הילידים.
בסוף המאה ה-18 הגיעו למקום מיסיונרים שבנו בו כנסייה.
בשלב זה התפתחו במקום החקלאות וגידול בעלי החיים.
בעיר פועלת כיום האוניברסיטה של מדינת אלגואס.
סנטנה (בפורטוגזית: Santana) היא עיר בדרום-מזרח מדינת אמאפה שבברזיל.
זוהי העיר הקטנה יותר באמאפה, היא למעשה מהווה פרבר של בירת המדינה מקאפה ושתי הערים יחדיו יוצרות אזור מטרופוליני.
העיר שוכנת במרחק קצר מאוד מקו המשווה ומדרום לה זורם נהר האמזונאס.
סנטנה הוקמה בשנת 1758 ומבחינה היא הייתה חלק ממקאפה וב-1981 היא הוגדרה כמחוז משנה של העיר.
ב-1 בינואר 1982 קיבלה סנטנה מעמד של עיר נפרדת.
סנטניאל היא עיר במדינת קולורדו שבארצות הברית.
סנטניאל היא העיר העשירית בגודלה מבחינת אוכלוסייה בקולורדו.
על פי נתוני לשכת מפקד האוכלוסין של ארצות הברית, אוכלוסיית סנטניאל מנתה 100,377 תושבים ב-2010.
העיר נוסדה ב-6 בפברואר 2001 בעקבות ההחלטה למזג חלקים ללא ממשל מקומי במחוז אראפהו שבקולורדו.
ההחלטה על המיזוג התקבלה במסגרת משאל שנערך ב-12 בספטמבר 2000 כאשר 77% מהקולות תמכו במיזוג.
ב-7 בפברואר 2001 סנטניאל קיבלה מעמד של עיר.
הקורפורציה של סנטניאל נבעה בעיקר בעקבות הניסיון של היישוב הסמוך גרינווד לספח חלקים שונים ללא ממשל מקומי לשטחם בניסיון לגרום לכך שכמות משלמי המיסים של היישוב תגדל.
בסופו של דבר בבית המשפט נקבע כי לתושבי האזור הזכות להחליט אם ברצונם לעבור קורפורציה על פני סיפוח לתחום גרינווד.
על פי מפקד האוכלוסין של ארצות הברית, נכון לשנת 2010 היו בעיר 100,377 תושבים ו-60,531 משקי בית.
העיר משתרעת על שטח של כ-72 קילומטרים רבועים.
העיר נמצאת 1,777 מטרים מעל פני הים.
העיר מחולקת לשנים על ידי כביש בין-מדינתי 25 שחוצה את העיר, רוב מרכזי הבידור והעסקים בעיר מרוכזים בצד המערבי לכביש.
גבולות העיר לא סדירים ומעוררים הטיה בקביעת מחוזות בחירה, בפרט באופן גורף בחלקי המגורים המזרחיים בעיר.
סנטניאל מתאפיינת בהרבה גבעות, גאיות, וערוצים.
השטחים הפתוחים בעיר מלווים בשבילי בילוי בעיר כמו פארק דה קובנד, ותעלת הייליין.
סַנְטָלָנִיִּים (שם מדעי: Santalales) היא סדרת צמחים בעלי פרחים, אשר מרבית משפחותיה טרופיות.
רבים מהמינים הם צמחים טפילים או טפילים למחצה, ולחלק מאלה ניתן השם העממי דבקון.
על פי מערכת המיון APG III מ-2009, הסדרה מונה שבע משפחות:
מיכאל זהרי, כל עולם הצמחים, הוצאת עם עובד, 1978; "סדרת הסנטלניים", עמ' 463
סנטנה (בפורטוגזית: Santana; במקור Santa Ana; מילולית: אנה הקדושה) היא רשות מקומית לאורך החוף הצפוני של האי מדיירה.
סנטנה כוללת שש פרגיזות, בסביבה הררית מחוספסת, רובן ממוקמות לאורך נהר העמקים.
בפרגיזת סנטנה מספר התושבים הגדול ביותר.
סנטנה ידועה בבתים המסורתיים שנבנו עם גגות משופעים, ומוגנים עם קש.
רוב הבניינים ששרדו משמשים כיום אטרקציה תיירותית.
פארק תיירותי נבנה על מנת להציג דוגמאות של ההיסטוריה המוקדמת של האי והתרבות; הפארק מתפרס על פני 7 דונמים, והמבקרים בו נחשפים לתרבות המדיירה ופורטו סנטו.
הסנטרל אמריקה הייתה אוניית משוטה ששטה בין ארצות הברית למרכז אמריקה בשנות החמישים של המאה התשע עשרה.
הספינה טבעה בסופת הוריקן בשנת 1857, כאשר עליה 420 נוסעים ואנשי צוות ו-14 טון זהב.
טביעת הספינה הייתה בין הגורמים לפאניקה של 1857.
ב-3 בספטמבר 1857 יצאה הספינה בדרכה אל ניו יורק מקולון כאשר עליה 477 נוסעים, 101 אנשי צוות ו-9.1 טון זהב שנכרה בשנות הבהלה לזהב בקליפורניה.
הספינה עצרה לחניית ביניים בהוואנה והמשיכה בדרכה אל ניו יורק.
ב-9 בספטמבר נקלעה הספינה לסופת הוריקן מדרגה 2 מול חופי הקרוליינות.
הרוחות הגיעו למהירות של 165 קמ"ש, וב-11 בספטמבר מפרשיה היו קרועים, היא התחילה להתמלא במים, ודוד הקיטור שלה עמד לצאת מפעולה.
מה שחתם את גורלה של הספינה היה כשל באיטום של אחד מגלגלי המשוטות שלה.
בצהריי אותו היום לא ניתן היה להמשיך להפעיל את דוד הקיטור ולהפעיל את גלגלי המשוטות ואת המשאבות שניקזו את המים שחדרו אליה.
צוות הספינה הפך את הדגל כאות מצוקה, אך בסביבה לא היה אף כלי שיט שיכול היה להגיש עזרה.
כדי להילחם במים החודרים לספינה, יצרו הנוסעים ואנשי הצוות סרט נע של דליים לניקוז הספינה.
במהלך רגיעה זמנית בסופה נעשה ניסיון לתקן את דוד הקיטור, אך הוא נכשל.
הסופה התחדשה ומכיוון שהספינה איבדה את יכולת ההינע שלה, היא נסחפה עם הסופה והמשיכה להיפגע.
עם בוקר ה-12 בספטמבר נצפו שתי ספינות, ו-153 נוסעים, בעיקר נשים וילדים, הצליחו להגיע לאחת מהן על סירות ההצלה.
התגברות הסופה מנעה את חילוץ שאר הנוסעים, והספינה טבעה בשעה שמונה בערב.
חמישים איש חולצו מהמים על ידי ספינה נורווגית, אך 425 טבעו.
שלושה ניצולים שהו בסירת הצלה במשך שבוע עד שחולצו.
מספר הנספים באסון היה חסר תקדים בהיסטוריה הימית של ארצות הברית באותה התקופה, ובימים הראשונים אחרי האסון עיקר תשומת הלב הציבורית התמקדה באובדן החיים.
עם זאת, ההשפעות ארוכות הטווח יותר של הטביעה היו בשל אובדן הממון הרב שהספינה נשאה.
הזהב שאבד בטביעה הוערך ב-2 מיליון דולרים, שהם כ-50 מיליון דולרים כיום.
ההון שהלך לטמיון ערער את אמון הציבור בכלכלה והיה בין הגורמים לפאניקה של 1857.
קברניט הספינה, ויליאם לואיס הרנדון, היה בין הנספים.
הוא שירת במלחמת ארצות הברית–מקסיקו והיה בין שני מחבריו של ספר על חקר עמק האמזונאס.
על שמו נקראו שתי ספינות של חיל הים האמריקני וכן עיירה בווירג'יניה.
בספטמבר 1988 התגלתה הספינה על ידי צוות של מחפשי אוצרות ימיים, וצוללות רובוטיות העלו מהספינה הטבועה חלק קטן מתכולתה.
39 חברות ביטוח תבעו את הצוות בטענה כי מכיוון שבשעתו הן פיצוי את הבעלים על אובדן הזהב, הוא שייך להן.
מנגד טען הצוות כי הזהב ננטש ודינו הפקר.
ב-1996 נפסק כי לצוות החיפוש מגיעים 92 אחוזים מהאוצר שחולץ.
סנטר בל הוא אולם ספורט הממוקם במונטריאול.
האולם מכיל מעל 20,000 מקומות והוא אולם הספורט הגדול בקנדה.
כיום משחקת בסנטר בל מונטריאול קנדיאנס עד לפני כן שיחקה במונטריאול פורום.
סנטנדר (בספרדית: Santander) הוא אחד מ-32 המחוזות של קולומביה.
המחוז נמצא במרכז קולומביה והוא גובל במחוזות ססאר בצפון, נורטה דה סנטנדר בצפון-מזרח, בויאקה בדרום, אנטיוקיה במערב ובוליבר בצפון-מערב.
במחוז מתגוררים כ-2.1 מיליון תושבים (הערכה ל-2017).
בתקופה הפרה-קולומביאנית ישבו במקום מספר שבטי ילידים כמו בני הגואנה והמואיסקה.
היישוב הספרדי של האזור החל במאה ה-16.
לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לפרובינציות אל סוקורו וולס, שבירותיהן היו אל סוקורו וולס בהתאמה.
תחילה בירת המדינה הייתה פמפלונה (בשטחי מחוז נורטה דה סטנטדר העתידי), כעבור זמן קצר היא הועברה לבוקרמנגה וב-1861 היא הועברה לאל סוקורו.
בתקופה הזו האזור התפתח מאוד מבחינת תעשייה ומסחר והוא משך אליו מהגרים רבים מאירופה.
הכלכלה המקומית מסתמכת על תעשייה, תיירות, חקלאות, הכוללת בין היתר גידול טבק, קקאו, לימון ומניהוט, גידול מקנה ועיבוד מוצריו, כרייה והפקת נפט.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק ל-6 פרובינציות (Provincias) כדלהלן:
שם שם בספרדית עיר בירה מספר רשויות מקומיות קומונרה Comunera אל סוקורו 16 גרסיה רובירה García Rovira מאלגה 13 גואננטה Guanentá סן חיל 18 מארֵס Mares ברנקברמחה 7 סוטו Soto בוקרמנגה 15 ולס Vélez ולס 19
סנטנדקטילוס (שם מדעי: Santanadactylus; מילולית: "האצבע של תצורות סנטנה" ) הוא סוג של פטרוזאור אשר חי בקרטיקון התחתון, לפני 112 מיליון שנה.
מאובני הפטרוזאור נמצאו במדינה סיארה שבצפון ברזיל.
בסוג זה נמצאו שלושה מינים שונים, הראשון שבהם התגלה ב-1980. ייתכן שחלק מהמינים הם הרכבות של מספר מינים מסוגים אחרים.
הסנטנדקטילוס זה היה מעופף בעל מוטת כנפיים של 2.9–6 מטרים וצורתם התאימה לדאייה יותר מנפנוף נמרץ בכנפיים.
המבנה של עצמות השכם והזרועות דמה לאלה של האורניתוכיריים שרבים מהם נמצאו באותם אזורים.
כמו כן, הוא דמה מעט לאנהגוארה ויש חוקרים המשייכים אותו לסוג זה.
נמצאו רק מאובנים חלקיים מהלסת התחתונה שהיו בעלי מבנה ישר וייתכן שהיו גם בעלי שיניים דקות וגדילים בקצה הלסת בדומה לאורניתוכירוס ולטרופאוגנטוס.
נראה שהסנטנדקטילוס שכן לחופי ימים ושם השתמש בחרטומו הארוך כדי לדוג דגים ורכיכות ימיות.
ישנם חוקרים הרואים בסוג זה קרוב רחוק של הטפג'ריים בעלי הכרבולת, אף שלא נמצאה לו כרבולת דומה.
סנטנה ואורטיז אורטיז וסנטנה, 2019 צמד חברי הצמד אנג'ל אורטיז/אורטיזמייק דרזטיק/סנטנה שם/שמות EYFBOProud and Powerfulסנטנה ואורטיז גבהים סנטנה: 1.78 מטראורטיז: 1.73 מטר משקל כולל 174 ק"ג תאריך הקמה 9 במרץ 2012 שנות פעילות 2012–הווה
סנטנה ואורטיז הם צמד מתאבקים, המופיעים בארגון ההיאבקות All Elite Wrestling (AEW), כחלק מקבוצת The Inner Circle.
בשנת 2012, אנג'ל אורטיז ומייק דרזטיק הקימו את הצמד EYFBO והופיעו במשך השנים הבאות בעיקר בארגוני ההיאבקות העצמאיים.
במהלך השנים האלה, הם זכו באליפות הזוגות של AAW, אליפות הזוגות של CZW ואליפות הזוגות של HOG.
בשנת 2017, הם הוחתמו על חוזה בארגון ההיאבקות Impact Wrestling, שבו הופיעו תחת שמות הבמה סנטנה ואורטיז.
הם הצטרפו לקונאן כחברי קבוצת The Latin American Xchange (LAX) והפכו במהרה לצמד הבולט ביותר של מחלקת הזוגות של הארגון.
במהלך התקופה שלהם באימפקט, הם כיהנו ארבע פעמים כאלופי הזוגות של אימפקט, ואף מחזיקים בשיא הימים הכולל בהחזקת חגורות אליפות אלו עם 662 ימים.
כמו כן, הם זכו באליפות הזוגות של GFW ואיחדו אותם עם אליפות הזוגות של אימפקט.
השניים עזבו את הארגון בשנת 2019 וכעבור זמן מה הצטרפו לארגון ההיאבקות AEW, שבו הצטרפו לקבוצת The Inner Circle בראשותו של כריס ג'ריקו.
ב-16 במרץ 2017 בפרק של התוכנית Impact Wrestling, סנטנה ואורטיז היו חלק מקבוצת LAX ביחד עם הומיסייד, דיאמנטה והמנג'ר שלהם, קונאן.
במהלך החודש הראשון, השניים ביססו את עצמם כדמויות הרעות והבלתי חביבות על הקהל.
ב-30 במרץ בפרק של התוכנית Impact Wrestling, LAX ניצחו את Decay, לארדו קיד וגרזה ג'וניור ואת Reno Scum בקרב מרובע אשר קבע את אלופי הזוגות החדשים של אימפקט.
ב-23 באפריל בפרק של התוכנית Impact Wrestling, סנטנה ואורטיז ניצחו את Veterans of War (מייוות'ר ווילקוקס) בגמר הטורניר על אליפות הזוגות של GFW.
לעומת זאת, הם הפסידו את חגורות האליפות ל-OVE (דייב כריסט וג'ייק כריסט) באירוע ויקטורי רוד, שנערך ב-20 באוגוסט.
באירוע באונד פור גלורי, שנערך ב-5 בנובמבר, הם הפסידו פעם נוספת ל-OVE, זאת לאחר שסמי קאליהן התערב בקרב לטובת OVE, והאחרונים תקפו את LAX לאחר הקרב.
מעשים אלו הגדירו את דמותם של LAX כטובות.
הם הצליחו להשיב אליהם את התואר ארבעה ימים לאחר מכן בפרק של התוכנית Impact Wrestling.
עם זאת, הם החזיקו בתואר כ-164 ימים עד שהפסידו לאיליי דרייק וסקוט סטיינר באירוע Redemption, שנערך ב-22 באפריל 2018. לאחר תקופות כהונה קצרות של האחרונים ושל Z&E (אנדרו אוורט ו-DJZ) אשר החזיקו כל אחד בחגורות האליפות במשך יומיים, סנטנה ואורטיז הפכו לאלופי הזוגות של אימפקט בפעם השלישית ב-26 באפריל.
ב-24 במאי בפרק של התוכנית Impact Wrestling, קינג הפך לחבר החדש בקבוצת LAX.
לאחר שמנהיג הקבוצה, קונאן, הותקף, והומיסייד ודיאמנטה נעדרו מפעילות, קינג לקח את המושכות, הנהיג את הקבוצה והדריך את סנטנה ואורטיז בחזרה לתמונת אליפות הזוגות.
בחודש יוני, קונאן ודיאמנטה חזרו, כששניהם חשדו במעורבות של קינג בקבוצה.
ב-5 ביולי בפרק של התוכנית Impact Wrestling, קונאן התעמת עם קינג, שהתוודה על כך שהוא פגע בקונאן על מנת לקחת שליטה מלאה על הקבוצה.
קינג היה בטוח שסנטנה ואורטיז יהיו מאחוריו ויכירו בו כמנהיג החדש של הקבוצה, אך הוא נדחה על ידם והם עמדו לצידו של המנהיג המקורי, קונאן.
באירוע באונד פור גלורי, שנערך ב-14 באוקטובר, קונאן, סנטנה ואורטיז גברו על קינג, הרננדז והומיסייד בקרב מוות ג'ונגל בטון (קרב בסגנון חוקי הארדקור).
ב-12 בינואר 2019, תקופת כהונתם של סנטנה ואורטיז כאלופי הזוגות הגיעה לסיומה לאחר שהם הפסידו ללוצ'ה ברוס (פנטגון ג'וניור וריי פיניקס) בהקלטות התוכנית Impact Wrestling במקסיקו.
סנטנה ואורטיז החזירו אליהם את התואר באירוע Rebellion, שנערך ב-28 באפריל.
הם החזיקו בתואר עד 5 ביולי, לאחר שהפסידו לצמד "הצפון" (אית'ן פייג' וג'וש אלכסנדר).
ב-8 ביולי, נודע שסנטנה ואורטיז יעזבו בקרוב את הארגון לאחר שהחלה להיווצר התעניינות לגביהם מצד ארגון ההיאבקות WWE וארגון ההיאבקות החדש All Elite Wrestling (AEW).
ב-10 באוגוסט, סנטנה אישר שהוא ואורטיז סיימו להופיע בארגון בעיקר לאחר תקרית שקרתה יום קודם לכן בחדר ההלבשה, שבה השניים נזרקו מחדר ההלבשה במקסיקו.
סנטנה ואורטיז הופיעו לראשונה בארגון ההיאבקות All Elite Wrestling (AEW) באירוע All Out, שנערך ב-31 באוגוסט 2019, כשתקפו את לוצ'ה בראדרס (פנטגון ג'וניור וריי פיניקס) וניק ג'קסון לאחר קרב הסולם בין הצמדים.
תקיפה זו ביססה את דמותם של השניים כדמויות הרעות.
ב-2 באוקטובר בפרק הבכורה של התוכנית Dynamite, הם הצטוותו לשורות כריס ג'ריקו בקרב המרכזי וביחד הם ניצחו את האליט (קני אומגה והיאנג באקס).
בהנהגתו של ג'ריקו, הם הקימו לאחר מכן את קבוצת The Inner Circle ואף צירפו אליהם גם את סמי גווארה וג'ייק הייגר.
ב-17 בפברואר 2021, השניים כשלו בניסיונם לזכות באליפות הזוגות של AEW לאחר שהפסידו לאלופי הזוגות, היאנג באקס.
ב-28 ביולי בפרק של התוכנית Dynamite, סנטנה ואורטיז הפסידו ל-FTR (קאש וילר ודקס הרווד).
לעומת זאת, בקרב החוזר בין הצמדים, שהתקיים ב-1 בספטמבר בפרק של התוכנית Dynamite, השניים גברו על FTR.
ב-16 בפברואר 2022 בפרק של התוכנית Dynamite, השניים ניצחו בקרב זוגות את כריס ג'ריקו וג'ייק הייגר.
ב-8 בספטמבר 2019, סנטנה ואורטיז הופיעו לראשונה בארגון ההיאבקות המקסיקני Lucha Libre AAA Worldwide (AAA), כשכבר בקרב הראשון שלהם הם ניצחו את ארז ודגה ואת לארדו קיד ומיזטזיז ג'וניור.
אנג'ל אורטיז נולד ב-27 בספטמבר 1991 בברוקלין, ניו יורק ומייק דרזטיק נולד ב-4 בפברואר 1991 בברונקס, ניו יורק.
סנטקיראיסבדיה (בהונגרית: Szentkirályszabadja) הוא כפר במחוז וספרם שבמרכז הונגריה.
בסנטקיראיסבדיה חיו יהודים בתקופות זמן שונות.
בכפר קיים בית קברות יהודי ישן בית הקברות בסנטקיראיסבדיה.
סנטרל פארק היא סדרת טלוויזיה אמריקאית מונפשת ומוזיקלית שנוצרה על ידי לורן בוצ'ארד, נורה סמית' וג'וש גד.
הסדרה מתמקדת במשפחה שמתגוררת בסנטרל פארק הממוקם בעיר ניו יורק, שמתמודדת עם אישה עשירה וחמדנית שרוצה לבנות מגדלים במקום.
העונה הראשונה עלתה לשידור באפל TV פלוס ב-29 במאי 2020. העונה השנייה עלתה לשידור ב-25 ביוני 2021. העונה השלישית והאחרונה עלתה לשידור ב-9 בספטמבר 2022.
הסיפור מסופר דרך נקודת מבטו של ברדי (Birdie), נגן רחוב בסנטרל פארק.
הסדרה מספרת את סיפורה של משפחת טילרמן-האנטר שגרים בבית בסנטרל פארק.
בבית גרים פטריארך אואן (המנהל המטופש של הפארק), אשתו פייג' (עיתונאית שתמיד כתבה כתבות על יופי ומקווה לכתוב סיפור אמיתי), בתם מולי (אוהבת לצייר קומיקס על עצמה ועל ילד שהיא מתאהבת בו) ובנם קול (ילד צעיר ונסער רגשות שאוהב חיות).
חייהם משתנים כאשר יורשת ויזמת קשישה בשם ביטסי ברנדנהאם רוצה לרכוש את כל האדמות בסנטרל פארק ולהפוך אותם לבתים משותפים נוספים, חנויות קניות ומסעדות כדרך לחזור לעולם.
הטילרמנים צריכים להתמודד גם עם הבעיות שלהם ובנוסף להציל את הפארק.
קריסטן בל (עונה 1) ואמי ראבר-לאמפמן (עונה 2) בתפקיד מולי טילרמן, בתם של אוון ופייג ואחותו של קול.
היא אוהבת לשרטט את ספרי הקומיקס שלה על עצמה כגיבורת-על בשם פיסטה-פאפס (Fista-Puffs) שנלחמת בפשע לצד גיבור-על בשם קייט-בוי (Kite-Boy).
טיטוס בורגס בתפקיד קול טילרמן, בנם של אוון ופייג' ואחיה של מולי; ילד אמוציונלי שרוצה את הכלב של ביצ'י, שמפניה, מכיוון שהוא מגלה כלפיו חיבה ודאגה רבה יותר מאשר בעליה.
דויד דיגס בתפקיד הלן, העוזרת של ביטסי; לעיתים קרובות היא עוברת התעללות מצד המעסיקה שלה ומקווה לרשת לעצמה יום אחד את הונה.
ג'וש גד בתפקיד ברדי, נגן רחוב בסנטרל פארק ומספר התוכנית המדבר בחדווה על האירועים תוך שהוא מציע תמיכה ידידותית, אם כי מדי פעם מעצבנת, לאוון.
ברדי מתקשה להישאר מקצועית בעבודתו.
הוא מאמין שתפקיד המספר הוא להתנהג כמלאך שומר לגיבורים בסיפור שהם עוקבים אחריהם.
קתרין האן בתפקיד פייג' האנטר, אמם של מולי וקול ואשתו של אוון.
כתבת של עיתון ניו יורקי לא מוצלח שרוצה לדווח על סיפורים אמיתיים ולא על דברים שטותיים כדי שהיא תוכיח את ערכה.
לסלי אודום ג'וניור בתפקיד אוון טילרמן, אביהם של מולי וקול ובעלה של פייג'.
מנהל הפארק שמבקש שיהיה לו יותר כבוד ממשפחתו ושלפארק, שהוא סוגד אליו, יתייחסו בזהירות כפי שהוא מתייחס אליו.
סטנלי טוצ'י בתפקיד ביצ'י ברנדנהאם, יזמת עסקית שרוצה להחליף את סנטרל פארק בחבורת דירות ושטחי מסחר מסיבות אישיות.
היא הבעלים של שמפיין, שי טסו שהיא מתעללת בו מבלי לדעת וקול אובססיבי אליו בצורה לא בריאה.
היא הבעלים של מלון ברנדנהאם במנהטן.
קריסטן בל (עונה 3) בתור אבי, אחותה של פייג' ששואפת להיות שחקנית ולשם כך עברה לניו יורק.
בעקבות החלפת קולה של מולי, תגיש בל דמות חדשה בעונה השלישית של הסדרה בתפקיד ראשי.
ג'ון בנג'מין בתפקיד וויטני וויטבוטום, ראש עיריית ניו יורק שנמצא בליגה עם ביטסי.
יוג'ין קורדרו בתפקיד ברנדן ברנדנהאם, ילד שמולי מתאהבת בו בחשאי ולעיתים קרובות מטיס את העפיפון שלו בפארק.
מולי מפנטזת עליו כשותפה לגיבורת העל קייט-בוי.
הוא האחיין של ביטסי ברנדנהאם ומתנגד לתוכניתה לרכוש את סנטרל פארק לאחר שנודע לו.
רורי אומלי בתפקיד אלווד, שומר הפארק וחברו של אוון.
יש לו תולעת מחמד בשם דיאן.
דייוויד הרמן בתפקיד דמיטרי, אוליגרך רוסי שביטסי מקווה להגיע איתו לליגה.
בריאן האסקי בתפקיד דאג, עמיתו לעבודה של פייג'.
ג'אנל ג'יימס בתפקיד פראן, שומר פארק אחר.
פיל למאר בתפקיד רנדי, שומר פארק אחר.
טוני שלהוב בתפקיד מרווין, הבוס של פייג'.
פרד סטולר בתפקיד ליאו שלנהנהמר, חבר ליגת הסנטרל פארק.
אדוארד אסנר בתפקיד אמברוז ברנדנהאם, אחיו הבכור של ביטסי.
אסתר דין בתפקיד הייזל, חברתה ושותפה של מולי למעבדה.
בקומיקס של מולי, מקבילה לגיבורי העל נקרא "האובך".
לוסי, משרתת לשעבר שמעסיקה השאיר לה הכל בצוואתו.
חבר עלום שם בליגת הפארק.
מארק אוון ג'קסון בתפקיד אנטון, המשרת של אמברוז.
סטפני ביאטריס בתפקיד אנריקה, חברתה של קול החולקת את התעניינותו בסדרת רומן הפנטזיה "The Squirrel Quarrels" (מריבות בין סנאים).
זום אברומביץ', מדריך טיולים לקולנוע שבסיוריו נמנים סרטים עלומים או סצנות סרטים שנמחקו.
דני בורשטיין בתפקיד דיק פלייק, חובב דיג.
ג'ון ארלי כאוגוסטוס, המטפל של שמפיין.
רון פונצ'ס בתפקיד דני, ילד שאיתגר את מולי לשחמט.
כריסטופר ג'קסון בתפקיד גארי המפואר, מחליק בסנטרל פארק.
ג'סיקה לואו בתפקיד אניה, אשתו של זק ובתו של דמיטרי.
אודרה מקדונלד בתפקיד אשלי, יועצת חביבות.
אנדרו ראנלס בתפקיד גריפין, חובב אחר והמספר המחליף לפרק "זמר רחוב מתחרה" לאחר שברדי העניק בעבר ספוילר לפייג'.
רובין תייד בתפקיד אניטה, מבקרת שביטסי שוכרת כדי לחבל בפארק.
קלווין יו בתפקיד שנג, שומר פארק נוסף.
איווט ניקול בראון בתפקיד ג'ינה טרקר, הדמות הראשית של הדרמה המשטרתית המועדפת על משפחת טילרמן.
תומאס לנון בתפקיד לסלי פורטרגרב, הבעלים של מלון בברוקלין.
נורם לואיס בתפקיד ליונל, ברמן במלון ברנדנהאם.
אמבר רופין בתפקיד שאונה, חברה של הייזל מקבוצת הכדורסל שלה שמולי מקנאת בה.
בקומיקס של מולי, גיבור העל / נבל העל שלה נקרא "שא-בום".
קית' דיווד כוורד ויטלינגר, האליל של אוון.
פטי לופון בתפקיד רוברטה מקולו, הבעלים של "מה חדש, ניו יורק?", העיתון בו עובדת פייג'.
אזור הסנטרום (בנורווגית: Sentrum) הוא המרכז ההיסטורי של העיר אוסלו שבנורווגיה אשר ממוקם בחלק הדרום מזרחי של העיר לאורך האוסלו פיורד.
אזור זה מכיל אטרקציות בולטות רבות, מוסדות לאומיים בולטים שונים, מוזאונים ומגוון בתי מלון ומסעדות.
זהו אחד מהאזורים העיקריים אותם פוקדים מרבית המבקרים בעיר.
הבניינים הגבוהים ביותר באוסלו ממוקמים באזור הסנטרום של אוסלו.
נכון לשנת 2020 הכיל אזור סנטרום 1,471 תושבים.
אזור סנטרום משתרע על פני 1.8 קמ"ר.
סנטנדר בריטניה היא בנק בריטי המספקת שירותים פיננסיים ונמצא בבעלות מלאה של קבוצה "סנטנדר" הספרדית.
מטה החברה ממוקם בדרך יוסטון בלונדון.
הבנק מבוסס על שלוש חברות בריטיות שנתנו שירותים בתחום vפיננסי.
במהלך השנים 2004–2008 החברות נרכשו על ידי קבוצה "סנטנדר" הספרדית.
הקמת הבנק הסתיימה בשנת 2010 כאשר נפתח הסניף הראשון במרכז לונדון.
בהמשך סניפים אחרים עברו שינוי מיתוג ובסוף שנת 2010 פעלו מעל ל-1000 סניפים.
בעקבות המיזוג הבנק נקלg למצב שברחובות מרכזיים של מספר ערי בריטניה היו מספר סניפים.
כך למשל בפלימות היו ארבעה סניפים באותו רחוב במרחק של מאות מטרים.
עד למרץ 2012 56 סניפים נסגרו בעקבות שינוי ארגוני ומיזוג.
במהלך שנת 2012 היה ניסיון לרכוש סניפים נוספים מבנקים בריטים אך בסופו של דבר העסקה לא מומשה.
בשנת 2011 הבנק סבל מרמת שרות ירודה במיוחד מעל ל-500 מיליון פאונד נשמרו לצורך מתן פיצוי ללקוחות.
בשנת 2012 סוכם על מכירת שרות כרטיסי אשראי ממותגים לבתי עסק שונים לחברת NewDay.
בשנת 2014 נשקלה הנפקה ראשונה לציבור שבסופו של דבר הוקפאה.
בנק סנטנדר בריטניה נותן מגוון רחש של שירותים פיננסיים ללקוחות לרבות משכנתה.
כל הפעילות מבוצעת בגבולות בריטניה ורק כ-1% מבוצע מחוץ לגבולות המדינה.
באופן מסורתי בנק נותן חסות לקבוצת McLaren של תחרויות פורמולה 1 ותחרויות גרנד פרי בריטניה.
קיסר-סו , הידוע בשם הבמה סנטרל סי (Central Cee), הוא ראפר ופזמונאי בריטי.
בשנת 2020 זכה להצלחה לאחר שהוציא את הסינגלים "Day in the Life" ו-"Loading".
המיקסטייפ הראשון שלו, Wild West, יצא לאור ב-12 במרץ 2021, ונכנס למצעד האלבומים הבריטי במקום השני.
המיקסטייפ השני שלו, 23, יצא לאור ב-25 בפברואר 2022, והגיע לפסגת מצעד האלבומים הבריטי.
קיסר-סו נולד ב-4 ביוני 1998 בשפרדס בוש שבלונדון לאם אירית ולאב גינאי ממוצא אקוודורי-ביבליאני.
סבא רבא שלו היה בן שבט הארוואק .
כשגדל, אביו היה משמיע בסביבתו מוזיקת היפ הופ, רגאיי ודאנסהול.
קיסר-סו סיפר כי היה תלמיד מופנם בבית הספר, אך מפעם לפעם היה מתפרע ומאבד את עשתונותיו.
הוא למד באותו בית ספר בו למד הראפר דיגה די , כמה כיתות מעליו.
בגיל 14 קיסר-סו התחיל להקליט מוזיקה.
הוא עבד שלושה שבועות בחנות נעליים עד שגילה את גובה המשכורת שלו והתפטר.
בתחילת דרכו קיסר-סו השתתף בשיר "Ain't On Nuttin Remix" שיצא בינואר 2015, לצד ג'יי האס , בונקאז ועוד, אז אימץ לעצמו את השם "סנטרל סי" כראפר.
בפברואר באותה שנה הוציא לאור את השיר "StreetHeat Freestyle".
באוגוסט 2016 הוא הוציא לאור את הסיגנל "Pull Up".
ב-2017 הוציא סנטרל סי את המיני-אלבום 17, שהיה הפרויקט הראשון שלו.
באוקטובר 2019 הוציא לאור את שירו בסגנון הפריסטייל "".
בשנת 2019 קיסר-סו פגש את מנהלו לעתיד, YBeeez, שעודד אותו להמשיך לרדוף אחר המוזיקה.
לאחר שהחליף את הסגנון שלו מהיפ הופ עם אוטו-טיון לסגנון הדומה לדריל בריטי, סנטרל סי הוציא לאור את סינגל הפריצה שלו "Day in the Life" ב-14 ביוני 2020. אחריו הוא הוציא את "Loading", ב-22 באוקטובר 2020. הווידאו קליפים לשני שירים אלה יצאו לאור על ידי GRM Daily .
שני השירים זכו להצלחה רבה, והגיעו כל אחד ל-20 המובילים במצעד הסינגלים הבריטי.
במרץ 2021 סנטרל סי הוציא באופן עצמאי את המיקסטייפ הראשון שלו, Wild West.
המיקסטייפ הגיע למקום השני במצעד האלבומים הבריטי ולמקום הראשון במצעד אלבומי ה-R&B הבריטי.
בספטמבר 2021, סנטרל סי הוציא לאור את הסינגל "Obsessed with You" , שהגיע למקום הרביעי במצעד הסינגלים הבריטי, והיה בהמשך לסינגל המוביל במיקסטייפ השני שלו, 23, עליו הוכרז בנובמבר 2021. בחג המולד באותה שנה הוציא לאור את השיר "Daily Duppy".
ב-6 וב-27 בינואר 2022 יצאו לאור הסינגלים השני והשלישי במיקסטייפ, "Retail Therapy" ו-"Cold Shoulder".
לאחר ששר אותו לראשונה בהופעות והציג אותו ברשתות החברתיות, הסינגל "Doja" יצא לאור ב-21 ביולי 2022, לצד וידאו קליפ שהופק על ידי קול בנט.
הוא היה לשיר שהגיע למקום הגבוה ביותר במצעדים בכל הקריירה שלו, כאשר נכנס למצעד הסינגלים הבריטי במקום השני.
בנוסף, השיר הגיע למקום השני במצעד השירים מתחת להוט 100 האמריקאי.
ב-23 במאי 2024 הוציא את הסינגל "Band4Band"' בהשתתפות ליל בייבי, שהגיע למקום ה-22 במצעד בילבורד הוט 100. באוקטובר 2024, הוכרז סנטרל סי ככותר נוסף לפסטיבל פרימוורה סאונד שיתקיים בספרד ביוני 2025, יחד עם צ'ארלי XCX, סברינה קרפנטר וצ'אפל רואן.
בנובמבר 2024, סנטרל סי הכריז על תאריך הוצאת אלבום הבכורה שלו, Can't Rush Greatness, הצפוי לצאת ב-24 בינואר 2025 דרך קולומביה רקורדס.
זהו אלבום האולפן המלא הראשון שלו מאז המיקסטייפ 23 שיצא ב-2023. הוא פרסם את הידיעה ברשתות החברתיות עם עטיפת האלבום.
האלבום הוקלט במגוון מיקומים לאורך שנת 2024, ויכלול הפקות של מפיקים אורחים וכן הופעה של הראפר הבריטי דייב.
שםפרטי האלבוםמיקומי שיאתאריםבריטניהאוסטרליהצרפתגרמניהאירלנדאיטליההולנדWild West יצא לאור: 12 במרץ 2021
חברת תקליטים: Live Yours, וורנר מיוזיק גרופ
פורמט: סטרימינג, הורדה דיגיטלית169573196 BPI: כסף
שנהשםמיקומי שיאתאריםאלבוםבריטניהבריטניה R&Bאוסטרליהצרפתאירלנדהולנדניו זילנדשוודיהעולמי2020"Molly"——————————לא מתוך אלבום"Day in the Life"4429——96————— BPI: כסף
SNEP: זהבTBA"LA Leakers Freestyle"4015——78—————לא מתוך אלבום2023"On The Radar Freestyle"(עם דרייק)——————————הסימן "—" מציין שהסינגל לא יצא לאור או לא זכה להיכנס למצעד במדינה זו.
שנהשםמיקומי שיאתאריםאלבוםבריטניהאירלנדאיטליה2019"Back2Back"———לא מתוך אלבום2021"Movie"——26"Measure of a Man"———פסקול "קינגס מן: ההתחלה""Overseas"633— BPI: פלטינההסימן "—" מציין שהסינגל לא יצא לאור או לא זכה להיכנס למצעד במדינה זו.
שנהשםמיקומי שיאתאריםאלבוםבריטניהאירלנדאיטליהניו זילנד2021""1632—24 BPI: כסףWild West2022"Straight Back to It"2555—1723"Eurovision"——57—
) היא חברה אמריקאית המספקת דלק גרעיני לשימוש בתחנות כוח גרעיניות.
החברה פועלת לפיתוח ופריסה של טכנולוגיית צנטריפוגות לייצור אורניום מועשר לשימושים מסחריים וממשלתיים, כולל לביטחון לאומי.
ב-2019 במסגרת חוזה עם משרד האנרגיה האמריקאי, החלה סנטרוס בבניית מפל של 16 צנטריפוגות בפיקטון, אוהיו, כדי להדגים ייצור של אורניום מועשר ברמה גבוהה, ברמה נמוכה, או אורניום מועשר ברמה נמוכה בריכוז גבוה (HALEU).
אורניום מסוג זה נדרש עבור כורים מהדור הבא, כולל תשעה מתוך עשרת הכורים המתוכננים שנבחרו במסגרת תוכנית הדגמת הכורים המתקדמים של משרד האנרגיה.
ועדת הביקורת הגרעינית של ארצות הברית אישרה ביוני 2021 בקשה לתיקון רישיון עבור סנטרוס להעשרת אורניום עד לריכוז אורניום-235 של 20 אחוזים.
בכך הייתה לבעלת המתקן האמריקאי הראשון שקיבל רישיון לייצור HALEU.
רמה זו גבוהה יותר מ-5 האחוזים שנמצאו באורניום מועשר נמוך המשמש בכורים קיימים של מים קלים.
על פי הוראת חוק מדיניות האנרגיה של 1992 נוצר תאגיד העשרת האורניום של ארצות הברית (United States Enrichment Corporation; USEC) מתוך משרד האנרגיה כמיזם בבעלות המדינה להעשרת אורניום לשימוש אזרחי.
ביולי 1993 קיבל תאגיד USEC את הבעלות על מתקני משרד האנרגיה.
התאגיד הופרט על ידי ממשלת ארצות הברית ב-28 ביולי 1998, באמצעות הנפקה ראשונה לציבור.
ממשלת ארצות הברית קיבלה כשלושה מיליארד דולר עבור USEC.
תאגיד העשרת האורניום החזיק במפעלים המבוססים על דיפוזיה גזית בפיקטון, אוהיו, ליד פורטסמות', ובמחוז מק'קראקן, קנטקי, ליד פדוקה.
במרץ 1997 קיבלה ועדת הביקורת הגרעינית של ארצות הברית סמכות רגולטורית על מתקן פורטסמות', וב-5 ביוני 1998 ערכה הסוכנות חקירה בנוגע לכישלון לכאורה בשליטה על רכיבים עם משקעי אורניום, תחזוקה, בדיקה ותפעול לא מספקים של שסתומי בטיחות בציוד, וחריגה ממגבלת החזקת אורניום מועשר ביותר מ-20 אחוזים.
במאי 2001 הפסיקה הוועדה את פעילות העשרת האורניום בפיקטון וכינסה את הפעילות בפדוקה, קנטקי.
בשנה שלאחר מכן, אוחדו גם פעולות ההעברה והמשלוח בפדוקה.
מפעל צנטריפוגות גז להדגמה נבנה בפיקטון להפעלה מסחרית ראשונית בשנת 2009, בעוד שמפעל בגודל מלא תוכנן לפעול ב-2012. עם זאת, ביולי 2009 משרד האנרגיה האמריקאי (DOE) לא העניק ערבות להלוואה בסך 2 מיליארד דולר למתקן העשרת האורניום המתוכנן בפיקטון, מה שגרם לכישלון היוזמה.
ב-28 ביולי 2009 השעתה את העבודה על המיזם עקב החלטת משרד האנרגיה לא לספק ערבויות להלוואות, ומנגד משרד האנרגיה מסר כי המפעל המוצע אינו מוכן לייצור מסחרי ולכן אינו זכאי לערבות.
המשרד הודיע יעניק 45 מיליון דולר במהלך 18 החודשים הקרובים כדי לבצע מחקר נוסף אם תאגיד USEC ימשוך את הבקשה.
לפני צמצומו והפסקתו הסופית של מתקן העשרת האורניום בפדוקה ב-31 במאי 2013, צרך המפעל כ-3,000 מגה-וואט חשמל בשיא פעילותו.
החשמל למפעל דיפוזיה גזית בפדוקה הגיע מרשות עמק טנסי (TVA).
בשנת 2012 רשת החשמל של TVA התבססה בעיקר על תחנות כוח פחמיות, ואילו כ-30 אחוז מהאנרגיה של TVA סופקה בידי שלוש תחנות כוח גרעיניות.
על ניקוי האתרים של חומרים שהושארו שם לפני 1993 היה אחראי משרד האנרגיה.
USEC הייתה הסוכנת המבצעת בהסכם רכישת אורניום מועשר מאוד בין ארצות הברית לרוסיה, שיושם במסגרת תוכנית מגה-טון למגה-וואט.
ב-16 בדצמבר 2013 הגיעה USEC להסכם עם רוב בעלי החובות שלה להגיש בקשה לפשיטת רגל לפי פרק 11, ברבעון הראשון של 2014. ב-30 בספטמבר 2014 החברה יצאה מהליכי פשיטת רגל תחת שם חדש סנטרוס אנרג'י (Centrus Energy Corp).
פונמן לנשיא ומנכ"ל וכדירקטור בחברה על ידי מועצת המנהלים, והמינוי נכנס לתוקפו החל מ-1 באפריל 2015.
באוקטובר 2015 התפרסם דו"ח לקונגרס של משרד האנרגיה האמריקאי אשר העריך אפשרויות לחידוש פעולות העשרה כדי לענות על צורכי משימת הביטחון הלאומית.
על פי מסקנות הדו"ח טכנולוגיית הצנטריפוגות AC100 של סנטרוס הייתה "האפשרות המתקדמת ביותר מבחינה טכנית ובעלת הסיכון הנמוך ביותר".
לאחר חתימת החוזה עם משרד האנרגיה בשנת 2019, לבניית מתקן ההדגמה של אורניום מועשר ברמה נמוכה בריכוז גבוה (HALEU), חתמה סנטרוס על סדרה של הסכמים עם מפתחי כורים מתקדמים, כולל TerraPower, X-Energy, ו-Oklo, כדי לתמוך בזמינות של HALEU.
בשנת 2020 חזרה החברה לרווחיות כתוצאה מירידת עלויות האספקה וגורמים נוספים, והיא דיווחה על רווח נקי חיובי של 54 מיליון דולר בשנת 2020 ו-175 מיליון דולר בשנת 2021.
סנטראל קורדובה (בספרדית: Central Córdoba de Rosario, Central Córdoba) הוא מועדון כדורגל ארגנטינאי.
המועדון נוסד בשנת 1906 בעיר רוסאריו.
בעבר הקבוצה שיחקה בליגה הבכירה וכיום משחקת בליגה אזורית הרביעית בחשיבותה.
המועדון הוקם בשנת 1906על ידי קבוצת עובדי חברת רכבת " Córdoba Central Railway" שהייתה בבעלות בריטית.
בשנת 1933 הקבוצה ניצחה בתחרות הגביע Copa Beccar Varela תוך ניצחון על ראסינג קלוב בגמר.
הקבוצה שיחקה בליגות נמוכות עד שבשנת 1957 ניצחה בליגת משנה וקודמה לליגה הבכירה.
זו הייתה הפעם הראשונה מאז הקמת ליגה מקצועית בשנת 1931 בארגנטינה שבתחרות ליגת משנה ניצחה קבוצה שלא הייתה בין מייסדי ליגה מקצועית בשנת 1931. הקבוצה שיחקה בליגה הבכירה עד שבעונת 1959 בליגת העל הארגנטינאית ירדה בחזרה לליגת משנה.
הקבוצה שיחקה בליגת משנה במשך 37 עונות - בפעם האחרונה בעונת 2012/2013. מעונת 2013/2014 היא משחקת בפרימרה C - הליגה הרביעית בחשיבותה בארגנטינה.
הקבוצה משחקת באצטדיון גאבינו סוסה שנבנה בשנת 1969. הוא נקרא על שם גאבינו סוסה שהיה בין כוכבי הקבוצה בעבר.
הוא כבש מעל ל-100 שערים וסיים את הקריירה בשנת 1938
סנטראל קורדובה (בספרדית: Club Atlético Central Córdoba) הוא מועדון כדורגל ארגנטינאי.
המועדון נוסד בשנת 1919 בעיר סנטיאגו דל אסטרו בצפון ארגנטינה.
נכון לעונת 2025/2026 הקבוצה משחקת בליגת העל הארגנטינאית.
המועדון הוקם בשנת 1919 על ידי קבוצת עובדי חברת רכבת בריטית "Córdoba Central Railway" (בדומה לקבוצת כדורגל סנטראל קורדובה (רוסאריו)).
הקבוצה שיחקה בתחרויות אזוריות עד שבעונת 1967 קודמה לתחרויות ארציות בהם סיימה בתחתית הטבלה.
בשנת 1986 היא החלה לשחק בליגת המשנה ושיחקה בה עד לשנת 1992. היא חזרה לליגה זו בשנת 2015.
בסיום עונת 2018/2019 היא קודמה לליגה הבכירה בהתאם לתוצאות בליגת משנה.
באותה עונה היא שיחקה בגמר גביע ארגנטינה אך הפסידה לריבר פלייט.
החל מעונת עונת 2019/2020 הקבוצה משחקת בליגה הבכירה.
בשנת 2024 היא ניצחה בגביע ארגנטינה ולראשונה בתולדות המועדון העפילה לתחרות גביע ליברטדורס.
הקבוצה משחקת באצטדיון גבינו רוסה שנבנה בשנת 1969. הוא נקרא על שם גבינו רוסה שהיה בין כוכבי הקבוצה בעבר.
סניור (מלטינית: Senior) היה אדון פיאודלי, בעל דרג אצולה וחזקה על נחלה כלשהי בה עבדו וחיו האכרים הצמיתים.
הצמיתים היו חייבים בשבועת אמונים לאדון, הסניור היה זכאי להוריש את רכושו, אף שלהלכה היה זה עדיין רכושו של הסניור כלומר כאשר הוריש את רכושו נשאר הרכוש בבעלות הסניור, והיו כבולים בשבועת אמונים (הומגיום) לסניור.
המונח סניור התגלגל כמורשת של הפיאודליזם ומתייחס היום בדרך כלל לכל סוג של בעל מעלה או פשוט כפנייה של כבוד בין בני אדם, כנהוג בגרמנית (herr), באיטלקית (Signore) ובספרדית (Señor).
בשפות אחרות, כמו באנגלית (Lord) מבטא השם עדיין יחסי מעמד או כפיפות.
לסניור היו הכנסות קבועות שהתבססו על אחוז מיבולם של הצמיתים, על יכולתו לחייב את הצמיתים להקדיש חלק מזמנם לעיבוד אדמותיו הוא (הדמסנה), ועל רווחי טחנת הקמח, בית הבד, בית היין, הנפחיה, וכו', אם אלו פעלו בשטח האחוזה.
הכנסות נוספות הגיעו לסניור, בחלק מהמקרים, גם מחכירת משנה של האדמה על ידי אדונים אחרים או על ידי וסאלים שלו עצמו.
הזכויות הפיאודליות של הסניור היו, לעיתים קרובות, לא רק על רכושם אלא במידה מסוימת גם על גופם של הצמיתים.
הסניור היה מבחינה משפטית אפוטרופוס נוסף על הקטינים בשטחו, והייתה לו זכות וטו או התערבות באופן גידולם, מעבר החוצה מהאחוזה, נישואים, וכדומה.
בספרדית, סניור (Señor) הוא כינוי כבוד לריבון עולם, אלוהים.
סניה ריצ'רדס-רוס היא אצנית אמריקאית, אלופה אולימפית (לונדון 2012), זוכת מדליית ארד אולימפית (בייג'ינג 2008), אלופת עולם (ברלין 2009) וסגנית אלופת עולם (הלסינקי 2005) בריצת 400 מטר.
ריצ'רדס נולדה בקינגסטון, בירת ג'מייקה.
בגיל 12 עברה להתגורר בארצות הברית, ואת האזרחות קיבלה במאי 2002. את לימודיה התיכוניים השלימה בתיכון בעיר פורט לודרדייל שבפלורידה.
ב-2006 סיימה את לימודיה באוניברסיטת טקסס באוסטין, בירת טקסס וקיבלה תואר בניהול מערכות מידע.
ריצ'רדס החלה את השתתפותה בזירה הבינלאומית באליפות העולם לנוער באתלטיקה, שהתקיימה בעיר בה נולדה, קינגסטון, ג'מייקה, ביולי 2002. בתחרות זו היא זכתה בשתי מדליות: מדליית כסף בריצת 400 מטר (51.49 שניות) ומדליית ארד בריצת 200 מטר (23.09 שניות).
באותה שנה זכתה בשתי מדליות זהב באליפות ארצות הברית לנוער (200 ו-400 מטר).
כמו כן זכתה בשתי מדליות זהב גם באליפות ה-NCAA.
באליפות העולם שנערכה בפריז צרפת בשנת 2003, סיימה ריצ'רדס במקום ה-11 (מקום רביעי בחצי הגמר) בריצת 400 מטר (51.32 שניות).
באותה שנה, היא זכתה באליפות ארצות הברית בריצת 400 מטר (כמו גם בשנים 2005 ו-2006).
מאז החלה הקריירה שלה לתפוס תאוצה.
באליפות העולם שנערכה בהלסינקי פינלנד בשנת 2005 זכתה ריצ'רדס במדליית כסף בריצת 400 מטר (49.74 שניות) וזכתה במקום הראשון ב-IAAF World Athletics Final, בתוצאה של 49.52 שניות.
שנה לאחר מכן, היא השתתפה באותה תחרות והגנה על תוארה, כשהיא משפרת את שיאה האישי ל-49.25 שניות.
במרץ 2006 התקיימה אליפות העולם באתלטיקה באולם, שם סיימה ריצ'רדס במקום הרביעי בחצי הגמר, ולכן לא השתתפה כלל בגמר.
למרות כישלון זה השיגה ריצ'רדס, חמישה חודשים לאחר מכן, את התוצאה הטובה ביותר בריצת 400 מטר בעשור האחרון.
היה זה בתחרות גביע העולם 2006 שהתקיימה באצטדיון האולימפי שבאתונה ב-16 בספטמבר, בו ניצחה ריצ'רדס בגמר ריצת 400 מטר בשיא ארצות הברית חדש של 48.70 שניות ושיפרה את השיא של ואלרי בריסקו-הוקס שעמד על 48.83 שניות.
באותה תחרות זכתה גם במדליית הזהב בריצת 200 מטר.
באליפות העולם שנערכה באוסקה, יפן בשנת 2007 זכתה ריצ'רדס במדליית הזהב בריצת השליחות 4x400 מטר.
ריצ'רדס היא בעלת הישג נדיר: היא ניצחה ב-12 מפגשים רצופים במסגרת ליגת הזהב בשנים 2006 ו-2007.
באולימפיאדת בייג'ינג (2008) זכתה ריצ'רדס בשתי מדליות, זהב וארד.
מדליית זהב, בריצת שליחות 4x400 מטר בתוצאה של 3:18.54 דקות, לפני רוסיה (3:18.82 דקות) וג'מייקה (3:20.40 דקות) ומדליית ארד, בריצת 400 מטר בתוצאה של 49.93 שניות, אחרי כריסטין אוהורוגו מבריטניה (49.62) ושריקה ויליאמס מג'מייקה (49.69 שניות).
נוסף לכך, היא סיימה במקום חמישי בריצת 200 מטר בתוצאה של 22.39 שניות.
סניטר הוא עובד בתחום שירותי הבריאות, שתפקידו העיקרי הוא מתן סיוע פיזי ולוגיסטי לצוות הרפואי והסיעודי בבתי חולים, מרפאות, מוסדות גריאטריים ומתקני בריאות אחרים.
תפקיד הסניטר כולל סיוע בהעברת חולים, ליווי נכים, שמירה על סדר וניקיון, ולעיתים גם עזרה בפעולות רפואיות פשוטות – בהתאם להכשרתו ולהנחיות המוסד הרפואי בו הוא מועסק.
מקצוע הסניטר (נקרא גם תברואן, עובד שינוע או עזרן) צמח מתוך הצורך בכוח עזר לא רפואי בבתי חולים, שיתמוך בעבודת הצוות הסיעודי והרפואי.
מקור המונח במילה הלטינית sanitas שפירושה "בריאות".
כבר במאה ה־19 נעשה שימוש במונח לתיאור עובדי עזר בבתי חולים צבאיים באירופה ובארצות הברית.
במהלך המאה ה־20, ובעיקר בתקופות מלחמה, הפך הסניטר לדמות מפתח בתפעול השוטף של מוסדות רפואיים.
בעשורים האחרונים עבר המקצוע שינוי – במדינות רבות הוגדרו תפקידיו מחדש ולעיתים אוחדו עם תפקידי כוח עזר רפואי נוספים.
תפקיד הסניטר משתנה ממוסד למוסד, אך כולל בדרך כלל:
ליווי חולים: העברת מטופלים בין מחלקות, לחדרי בדיקות, לניתוחים ולפיזיותרפיה.
עזרה פיזית לחולים: סיוע בהושבה, השכבה או הרמה של מטופלים.
שמירה על ניקיון וסדר: בעיקר סביב ציוד רפואי ומכשור קל.
סיוע לצוות הרפואי: הבאת ציוד, ליווי חולים לחדרי ניתוח, ולעיתים סיוע בהחזקת מטופל במהלך טיפול.
תמיכה רגשית בסיסית: יצירת תחושת ביטחון, במיוחד בקרב קשישים ומטופלים עם מוגבלות.
בישראל, אין הכשרה רשמית מחייבת לתפקיד הסניטר, אך מוסדות רפואיים מעניקים לעיתים הכשרה פנים־ארגונית קצרה.
נדרשת לרוב כשירות פיזית ויכולת בין־אישית גבוהה.
בצה"ל ובמערכת הביטחון קיימת הבחנה בין תפקידים כמו חובש קרבי, סניטר ולוגיסטיקאי רפואי, ולעיתים מהווה הסניטר חוליה מקשרת בין התפעול לבין הרפואה.
הסניטרים בישראל משתייכים לקטגוריית עובדי עזר רפואיים, ומועסקים על ידי שירותי בריאות כללית, קופות חולים, בתי חולים ממשלתיים ופרטיים, ולעיתים גם באמצעות חברות קבלן.
תנאי העסקה אלה עוררו בשנים האחרונות ביקורת ציבורית ותקשורתית, בשל שכר נמוך, עומס עבודה ומחסור בכוח אדם, בעיקר במחלקות פנימיות וגריאטריה.
הסניטרים הם חלק בלתי נפרד מתפקודן של מחלקות כמו טיפול נמרץ, חדרי ניתוח, שיקום, גריאטריה ועוד.
במשבר הקורונה בישראל הובלטה חשיבות הסניטרים בתפקוד בתי החולים, במיוחד מול מחסור בצוותים סיעודיים.
עומס עבודה ומחסור בכוח אדם.
שחיקה פיזית ונפשית, במיוחד בטיפול יומיומי באוכלוסייה סיעודית.
חוסר בהסדרה מקצועית – היעדר סטנדרט אחיד להכשרה, דירוג וקידום.
תדמית ציבורית ירודה – תפיסת המקצוע כפחות מקצועי, למרות חשיבותו.
סנידין הוא מינרל השייך למשפחה של מינרלים בקבוצת הפלדספטים (פצלות השדה) המכילים אשלגן.
קבוצת פצלות השדה שהסנידין הוא חלק ממנה מכילה מינרלים טקטוסיליקטים - סיליקטים במבנה מרחבי.
כמו הקוורץ, בנויים מינרלים אלה מארבעה ארבעונים, אלא שבעוד שבקוורץ כל הארבעונים בנויים מ-SiO4, בפצלת השדה מחליף אטום אלומיניום את אטום הצורן באחד הארבעונים.
בסנידין הפיצוי החשמלי בא בצורת קטיון אשלגן.
קיימים בטבע שלושה פולימורפים (סוגים בעלי הרכב כימי זהה, אך בעלי מבנה שונה) של פצלות השדה המכילים אשלגן: סנידין, אורתוקלז ומיקרוקלין.
לכולם אותה נוסחת מבנה כימי: KAlSi3O8, והם מכונים באנגלית בשם הכללי K-Spar (הסימון הכימי לאשלגן וקיצור המילה האנגלית לפצלת השדה - Feldspar).
ההבחנה בין הפולימורפים בלי מכשור מעבדה, כדוגמת סריקה באמצעות קרני רנטגן, אינה פשוטה.
המיקרוקלין מתגבש בטמפרטורות של ל-400°C ומטה ומופיע בסלעים שהתקררו לאט כמו גרניט סיאניט ובפגמטיטים.
בשל החום הגבוה והקירור המהיר, יכול הסנידין להכיל יותר נתרן במבנה מאשר שני הפולימורפים האחרים המתייצבים בטמפרטורות נמוכות יותר.
בין הסנידין לאלביט (NaAlSi3O8) מתקיימת שורה איזומורפית (תרכובות אנלוגיות בהרכבן).
המינרל המצוי באמצע השורה קרוי אנורתוקלז, אף הוא K-Spar (כלומר פצלת שדה אשלגנית) ובו יש בין 10% ל-36% נתרן.
לעיתים מתרחש תהליך הפרדה בין המינרלים שבשורה (באנגלית Exsolution) והתוצאה היא קריפטופרטיט שאותו ניתן לראות בתמונות של מיקרוסקופ אלקטרוני סורק
מבחינת תכונותיו האופטיות הסנידין הוא דו-צירי.
גבישים תאומים נפוצים למדי בסנידין בעיקר על פי כלל קרלסבד, פחות על פי כללי באוונו ומאנבאך.
מקור השם מיוונית: σανις (סאניס) – לוחית ו- είδος (להראות), רמז לצורה הגבישית של המינרל.
המינרל נתגלה ב-1808 בהר דרכנפלס (Drachenfels – "סלע הדרקון") שברכס זיבנגבירגה (Siebengebirge – "שבעת ההרים") ליד קניגווינטר (Königswinter) שבמדינת נורדריין-וסטפאליה שבגרמניה.
מדענים חוקרים באמצעות גבישי הסנידין וגבישי התאומים את היווצרות המינרלים ואת התנאים בהם נוצרו, כמו כן הסנידין, ובייחוד בתצורת גבישים תאומים, נמכר בחנויות המיוחדות לאספנים.
הסנידין נפוץ בעיקר בסלעים וולקנים, ובסלעים פלוטוניים הנוצרים קרוב לפני השטח, שהם פלסיים כדוגמת: ריוליט, פונוליט, טרכיט וכגבישים מחטיים בתוך ספרוליטים בתוך אובסידיאן.
כמו כן, בסלעים שעברו התמרה הידרותרמית, בסלעים מאפיים עשירים באשלגן שעברו התמרת מגע בטמפרטורות גבוהות (פציאס סנידיני), ובנודולות של אקלוגיט בתוך קימברליט.
הסנידין אינו נדיר, אבל גבישי סנידין שלמים בכל גודל נדירים מאוד.
סנטרליה היא עיירת רפאים במחוז קולומביה, מדינת פנסילבניה, בצפון-מזרח ארצות הברית.
העיירה קיבלה את שמה בשנת 1865 אף על פי שבפועל החלה להתפתח כ-20 שנה לפני כן סביב פונדק שהוקם באתר מכרות פחם.
בשנת 1962, ביום הזיכרון הלאומי, לאחר ששריפה יזומה של זבל לא כבתה לאחר ימים רבים, התברר שמצבור ענק של פחם טבעי הוצת.
הפחם לא חדל מלבעור ולחמם את האדמה.
לאחר תלונות התושבים על כאבי ראש והתעלפויות, התברר שבעירת הפחם מתחת לאדמה משחררת כמויות גדולות של פחמן חד-חמצני, שהוא גז רעיל, שקוף וחסר ריח.
הגז הצטבר במיוחד במקומות סגורים ולא מאווררים, ומקור הכמות הגדולה שלו הוא בבעירה עם כמות דלה מדי של חמצן, מאחר שהפחם נמצא מתחת לאדמה.
מאמצים גדולים שהושקעו בכיבוי הבעירה, כולל חפירת תעלות עמוקות, לא צלחו, והפחם המשיך לבעור במשך עשרות שנים.
האדמה החלה להתבקע, כולל כבישים, ולפלוט עשן.
בשנת 1981 ילד כבן 12 ניצל בקושי מנפילה לתוך בולען לוהט, שהוא אחד התוצרים של שריפת פחם תת-קרקעית (הפחם הופך לאפר ואינו יכול לתמוך בסלע שמעליו).
לאחר מקרה זה, השריפה עלתה לכותרות וקומץ מהתושבים החל לתמוך במכירת השטח ובמעבר.
בהצבעה שנערכה בעירייה בשנת 1983, 200 תושבים הביעו את רצונם להישאר בעוד ש-345 תושבים ביקשו למכור את השטח וכך הוחלטה מכירת הקרקע ומעבר כולל של התושבים.
במשך אחת עשרה השנים שלאחר מכן ניסו הרשויות המקומיות לפנות את העיירה ולפצות את המפונים.
בשנת 1992 מדינת פנסילבניה הודיעה שהיא מחרימה את העיירה, הורסת את הבתים וחוסמת את הגישה למקום.
מתוך 3000 התושבים שהתגוררו בעיירה, רק כ-11 תושבים עקשים נותרו במקום, וכיום (נכון לשנת 2021) אף אחד לא חי שם.
מצב העיירה הוא שהאדמה חרוכה ומתבקעת, עם חורים המעלים עשן, הכבישים סדוקים, העצים מתים או גוססים.
בעומק כ-3 מטרים טמפרטורת הקרקע שנמדדה עולה על 85 מעלות צלזיוס.
אין הערכה מתי הפחם יפסיק לבעור.
ידוע על מרבצי פחם דומים הבוערים מאות ואף אלפי שנים.
להערכת המומחים נדרשים לפחות כחצי מיליארד דולר בחפירות תעלות בנות מאות קילומטרים ובעומק עשרות מטרים כדי להתמודד עם הבעירה.
סניאטין (באוקראינית: Снятин; בפולנית Śniatyń, שְׁניאטין) היא עיר במחוז איוואנו-פרנקיבסק שבמערב אוקראינה.
העיר היא חלק מחבל הארץ ההיסטורי גליציה, שבמהלך המאות האחרונות עבר מיד ליד, וכיום היא המרכז המִנהלתי של הראיון סניאטין.
העיר מוזכרת בכתובים לראשונה ב-1158. היא נקראה Ksniatyn על שמו של קוסניאטין שטרוסלביץ', שלו הוענקה במאה ה-12 כתמורה על שירותיו כמפקד בצבא הנסיך ירוסלאב אושמיומישל (Jarosław Ośmiomysł), שליט גליציה-ווהלין.
במהלך השנים נשמטה ה-k שבראש השם.
ב-1448 הוענקו לעיר זכויות מגדבורג.
בעקבות חלוקת פולין הראשונה ב-1772 עברה לשליטת האימפריה האוסטרו-הונגרית.
ב-1918 נכבשה על ידי פולין, ולפי הסכם ריגה צורפה לפולין סופית.
בתקופה שבין שתי מלחמות העולם הייתה העיר שייכת לחבל סטניסלב (Województwo stanisławowskie), ושימשה תחנת גבול על מסילת הרכבת מפולין לרומניה.
עם פרוץ מלחמת העולם השנייה השתלטו הרומנים על חבל הארץ, עד שנכבשה על ידי הגרמנים, שהשמידו את רוב היהודים.
אחרי המלחמה חזרה לברית המועצות עד התפרקותה, ומ-1991 היא שייכת לאוקראינה העצמאית.
בעיר, שהייתה עיר מסחר על גבול בין מדינות ושימשה תחנת מעבר בדרך המסחר בין האימפריה העות'מאנית לבין האימפריה הרומית הקדושה, התקיימה קהילה יהודית גדולה עוד לפני המאה ה-16. קהילה זו הייתה קשורה ארגונית ותרבותית לקהילות בוצ'אץ' וקולומיאה, ובבחירות לפרלמנט האוסטרי ייצג את שלוש הקהילות נציג אחד.
הכוחות הרומנים הגיעו לעיר ביולי 1941, ומיד, בסיוע התושבים האוקראינים, החלו בפרעות ביהודים ובביזת רכושם.
עיקר ההרג התבצע בקרב פליטים יהודים שהגיעו לעיר מבוקובינה ובסרביה.
באוגוסט הגיעו למקום כוחות צבא הונגריים, שלקחו יהודים לעבודות כפייה.
בספטמבר 1941 הגיע הצבא הגרמני.